รัฐบาลไทย-ข่าวทำเนียบรัฐบาล-มหาดไทย ร่วมกับนิด้า ทำการประเมินผลการขับเคลื่อนการพัฒนาประเทศ ตามโครงการไทยนิยม ยั่งยืน  เพื่อเป็นประโยชน์ต่อการขับเคลื่อนการพัฒนาประเทศต่อไป
วันพุธที่ 7 พฤศจิกายน 2561
มหาดไทย ร่วมกับนิด้า ทําการประเมินผลการขับเคลื่อนการพัฒนาประเทศ ตามโครงการไทยนิยม ยั่งยืน  เพื่อเป็นประโยชน์ต่อการขับเคลื่อนการพัฒนาประเทศต่อไป
มหาดไทย ร่วมกับนิด้า ทําการประเมินผลการขับเคลื่อนการพัฒนาประเทศ ตามโครงการไทยนิยม ยั่งยืน
เพื่อเป็นประโยชน์ต่อการขับเคลื่อนการพัฒนาประเทศต่อไป
วันนี้ (7 พ.ย. 61) เวลา 09.15 น. นายบุญธรรม เลิศสุขีเกษม รองปลัดกระทรวงมหาดไทย ได้รับมอบหมายจาก
นายฉัตรชัย พรหมเลิศ ปลัดกระทรวงมหาดไทย ให้ทําหน้าที่เป็นประธานการประชุมชี้แจง “โครงการประเมินผลการขับเคลื่อนการพัฒนาประเทศ ตามโครงการไทยนิยม ยั่งยืน” ณ ห้องกรุงธนบอลรูม โรงแรมรอยัลริเวอร์ เขตบางพลัด กรุงเทพมหานคร ซึ่งจัดโดย กระทรวงมหาดไทย ในฐานะฝ่ายเลขานุการคณะกรรมการอํานวยการขับเคลื่อนการพัฒนาประเทศไทยตามโครงการไทยนิยม ยั่งยืน เพื่อประเมินผลการบูรณาการการขับเคลื่อน/โครงการต่างๆ ที่มีลงพื้นที่ในระดับหมู่บ้าน/ชุมชน ของทีมขับเคลื่อนฯ ระดับตําบล ที่ผ่านมา และประเมินการรับรู้และความเข้าใจของประชาชนเกี่ยวกับโครงการไทยนิยม ยั่งยืนทั้ง 10 เรื่อง รวมทั้งประเมินความสําเร็จของการดําเนินโครงการพัฒนาคุณภาพชีวิตฯ (โครงการหมู่บ้าน/ชุมชนละ 2 แสนบาท) ตลอดจนการถอดบทเรียนความสําเร็จที่เป็น Good/Best Practice ของทีมขับเคลื่อนฯ ระดับตําบล เพื่อเป็นแบบอย่างในการปฏิบัติงานที่ดี และเพื่อจัดทําแนวทางการปรับปรุงและพัฒนาการขับเคลื่อนโครงการไทยนิยม ยั่งยืนต่อไป โดยการประชุมในวันนี้ มีผู้บริหารส่วนราชการระดับกรมในสังกัดกระทรวงมหาดไทย ผู้แทนหน่วยงานในสังกัดสํานักงานปลัดกระทรวงมหาดไทย ผู้แทนจังหวัด ได้แก่ จ่าจังหวัดทุกจังหวัด และผู้แทนกรุงเทพมหานคร เข้าร่วมประชุม
รองปลัดกระทรวงมหาดไทย ได้กล่าวว่า โครงการ “ไทยนิยม ยั่งยืน” ถือเป็นหนึ่งในนโยบายของรัฐบาลที่ขับเคลื่อนโดยนําหลักการประชารัฐมาใช้ มีการบูรณาการการทํางานร่วมกัน มุ่งเน้นการสร้างการรับรู้ และรับฟังปัญหาความต้องการของพี่น้องประชาชน เพื่อหาแนวทางการพัฒนาในระดับพื้นที่ และวางรากฐานของประเทศไทยให้สามารถเติบโตได้อย่างมั่นคง มั่งคั่ง และยั่งยืน กระทรวงมหาดไทยในฐานะฝ่ายเลขานุการคณะกรรมการอํานวยการขับเคลื่อนการพัฒนาประเทศไทยตามโครงการไทยนิยม ยั่งยืน ได้ตระหนักถึงความสําคัญในการขับเคลื่อนการพัฒนาประเทศตามโครงการไทยนิยม ยั่งยืน ในระดับพื้นที่ซึ่งจะเป็นส่วนสําคัญยิ่งในการแก้ไขปัญหาและพัฒนาคุณภาพชีวิตของประชาชน ดังนั้น เพื่อประเมินความสําเร็จในการขับเคลื่อนการดําเนินการพัฒนาประเทศตามโครงการดังกล่าว จึงได้จัดทําโครงการประเมินผลการขับเคลื่อนการพัฒนาประเทศตามโครงการไทยนิยม ยั่งยืน ขึ้น โดยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้เห็นชอบให้มีการประเมินผลฯ โดยได้ร่วมมือกับสถาบันบัณฑิตพัฒนบริหารศาสตร์ หรือ นิด้า เป็นที่ปรึกษาโครงการประเมินผลฯ ซึ่งมีระยะเวลาดําเนินการ 120 วัน (ระหว่างวันที่ 28 กันยายน 2561 ถึงวันที่ 25 มกราคม 2562) โดยการประเมินผลจะใช้วิธีการประเมินด้วยแบบสอบถาม การสัมภาษณ์เชิงลึกและการสนทนากลุ่ม โดยใช้กลไกภายในกระทรวงมหาดไทยดําเนินการจัดเก็บข้อมูลตามแบบประเมิน แล้วส่งให้สถาบันนิด้าทําการวิเคราะห์และจัดทํารายงานผลซึ่งผลการประเมินจะครอบคลุมใน 3 มิติ คือ 1. การวัดระดับความพึงพอใจ (ประชาชนมีความพึงพอใจต่อโครงการไทยนิยม ยั่งยืน ในภาพรวม และความพึงพอใจของประชาชนในการแก้ไขปัญหาจากเวทีประชาคม เป็นต้น) 2. การวัดระดับความรู้ (คือการนําความรู้ที่ได้ไปใช้ในการแก้ไขปัญหาหรือพัฒนาคุณภาพชีวิตที่ดีขึ้นและสร้างความยั่งยืนให้กับหมู่บ้าน/ชุมชนของตนเอง) และ 3. การวัดระดับความสําเร็จ ของการดําเนินโครงการหมู่บ้าน/ชุมชนละสองแสนบาท ที่สามารถสร้างอาชีพ สร้างรายได้ พัฒนาคุณภาพชีวิต และลดความเหลื่อมล้ําให้กับประชาชน
ทั้งนี้ กระทรวงมหาดไทย คาดหวังเป็นอย่างยิ่งว่า ทุกท่านที่เข้าร่วมประชุมในวันนี้ จะเข้าใจถึงกรอบการประเมินผลของโครงการ และนําไปถ่ายทอดเป็นพี่เลี้ยงให้กับอําเภอ เพื่อถ่ายทอดให้กับทีมขับเคลื่อนฯ ระดับตําบล และประชาชนได้ซึ่งแบบสอบถาม มี 2 ส่วน คือ 1) แบบสอบถามสําหรับหัวหน้าทีมตําบล/ชุมชน และ 2) แบบสอบถามประชาชนที่เคยเข้าร่วมเวทีประชาคมไทยนิยม ยั่งยืน
ท้ายนี้ รองปลัดกระทรวงมหาดไทย ได้กล่าวขอบคุณ สถาบันบัณฑิตพัฒนบริหารศาสตร์ และผู้เข้าร่วมประชุมซึ่งเป็นบุคคลสําคัญในการรวบรวมแบบสอบถาม และทําให้การประเมินผลครั้งนี้ประสบผลสําเร็จ และหวังเป็นอย่างยิ่งว่าการประเมินผลโครงการในครั้งนี้ จะได้ข้อเสนอแนะที่เป็นประโยชน์ต่อการขับเคลื่อนการพัฒนาประเทศ และจะเป็นข้อมูลสําคัญสําหรับให้รัฐบาลใช้ในการดําเนินงานต่อไป นอกจากนี้แล้ว ในวันที่ 22 พฤศจิกายน นี้ ที่สโมสรทหารบก ถนนวิภาวดีรังสิต จะมีการแถลงความคืบหน้าโครงการไทยนิยม ยั่งยืน ของทุกกระทรวงที่เกี่ยวข้อง เพื่อชี้แจงว่าการดําเนินการที่ผ่านมาประชาชนได้ประโยชน์อย่างไร และขอให้ทุกท่านได้ร่วมกันสร้างการรับรู้ และทําความเข้าใจให้กับพี่น้องประชาชนที่อาจจะไม่ทราบว่าโครงการ/กิจกรรมดังกล่าวว่าเป็นส่วนหนึ่งของโครงการไทยนิยม ยั่งยืน ได้รับรู้และรับทราบโดยทั่วกันด้วย